Green Groen het my verlede maand ’n baie interessante storie vertel. Hy werk met baie swart mense wat hoofsaaklik Xhosas is. Hy vertel dat hulle begin navra doen na ander politieke partye omdat hulle na Mandela se dood nie meer vir die ANC sal wil stem nie.
Toe hy hulle vra waarom hulle na Mandela se dood nie meer ANC gaan stem nie, het hulle gesê dat hulle terwyl Mandela leef ANC moet stem maar daarna kan stem vir wie hulle wil.
Dit klop met ons kennis. Swart mense glo dat hulle voorheen geeste was en met die ongeluk van geboorte, per ongeluk in ’n liggaam beland het, maar wanneer hulle op aarde aansien kry, sal hulle wanneer hulle eendag doodgaan, hulle aansien in die hiernamaals behou. Mense soos Mandela sal na sy dood ’n baie hoë posisie in die hiernamaals beklee. Wanneer hulle nou terwyl hy op aarde is sy wense respekteer, sal hy wat Mandela is, hulle eendag in die hiernamaals wanneer hulle daar opdaag, genadig wees.
Dit maak vir my baie sin dat hulle by die ANC sal vassteek tot Mandela doodgaan. Die probleem is wat hulle volgende keuse sal wees. Stem hulle vir die DA en die DA kom in. Sal al die wette wat die ANC so mildelik ingestel het, skielik afgedwing word. Dit kan ons in die toekoms dalk meer benadeel as wanneer ’n swart regering in bewind is wat nie die vermoë het om al die wette af te dwing nie.
Nee ek glo nie jy is verkeerd nie. Ek verstaan die mense in die Kaap het wel n skoon stad maar regulasies word vreeslik afgedwing en boonop is dit nou baie duur om daar te woon.
Die politieke vooruitsigte vir die ANC lyk nie goed nie. Die party was van die begin af verdeeld tussen die radikale, gematigde en liberale lede. Dan was die party verder verswak deur die drie party alliansie wat op sy beur dieselfde interne klasse verdelings ervaar.
Ons weet dat die ANC ondersteuners uit lojaliteit aan Mandela, nog vir die party sal stem, totdat die ouman na die groot troppie sal deurbreek. Maar dat daar reeds begeertes is om van die ANC weg te breek, laat my baie wonder. Is die nuwe partye nie die gematigdes en die liberales wat wegbreek om later die beheer oor die ANC te kry nie?
Indien die wegbreek van Lekota en dr. Mamphela Ramphele wel ’n strategie is om die kriminele elemente binne die ANC lam te lê, kan die wegbrekers vir die land se politiek, uiteindelik positief wees. Die SAKP aan die ander kant het die polisie en die staat al soveel afgebreek dat ek wonder of ’n nuwe ANC sonder die SAKP doring in hulle vlees, dit ooit sal regkry om die staat weer te herstel.
Tog wonder ek of die wegbrekers ooit weer in die toekoms met hulle steun wat hulle van die ANC weggeneem het, gaan probeer om die ANC oor te neem. Miskien is die naam van die ANC uitgedien en is die wegbrekers dalk nader aan die Mandela droom, as wat die ANC ooit was. Ek glo ook nie dat die nuwe politieke leiers, wanneer hulle eers die mag van hulle kiesers ervaar, ooit weer bereid sal wees om as ondergeskiktes van die ANC met die ANC in ’n alliansie sal tree nie.
Die hele wegbreek strategie maak my baie deurmekaar. Aan die eenkant, kan dit wees dat dit ’n ANC strategie is, omdat hulle besef dat hulle kiesers na Mandela se dood ’n ander uitweg gaan soek. Maar terselfdertyd sal dit ’n baie groot risiko wees omdat Lekota en Ramphele dalk eerder in die toekoms hulle magte saam met Patricia de Lill en die DA gaan ingooi. Of wag Patricia om ook van die DA af weg te breek ?
Hoe dit ook al sy. Dit klink vir my of die ANC se lampie besig is om uit te brand. Hierdie jaar sal hulle laaste kans wees om ’n twee derde meerderheid te kry. En daardie kans hang grootliks daarvan af of Mandela tydens die verkiesing nog gaan leef. Indien Mandela voor die volgende verkiesing na die groot troppie deurbreek, sien ek swarigheid vir die ANC.
Aan die ander kant is die verkiesing dalk n vêrgesogte droom. Dit klink vir my dat Juliemaand reeds ’n wonderwerk sal wees. Die ou man wil nou wegbreek en dit lyk nie of die ANC se mediese masjiene hom hier gaan hou nie. Vir Mandela om Julie 2013 nog te leef, sal volgens ons informasie reeds ’n groot wonderwerk wees. Obama wil hom glo die 29st Junie in die hospitaal besoek maar ek wonder of Obama nie te laat gaan wees nie.